Selvom tallet for hele landet er steget, trækker særligt fem nordjyske kommuner ned. Voldsomt ned.

Det er langt fra lige så sjovt at være boligejer visse steder i Nordjylland, som det er andre steder i Danmark. I hvert fald ikke bedømt på hvor meget ens hus stiger og falder i værdi. Flere nordjyske boligejere er nemlig blandt dem, der har været hårdest ramt af boligudviklingen de sidste tre år. Det skriver finans.dk, der har tal fra Spar Nord . Baggrunden er officielle salgstal fra Boligsiden.dk, som er hevet siden begyndelsen af coronapandemien i starten af 2020. Næsten 120 kroner dagligt har boligejere i en specifik nordjysk kommune tabt - om dagen. Generelt ligger Nordjylland helt i bund. For ud af alle landets kommuner er de fem med lavest indtjening, faktisk tab, alle nordjyske. Se listen længere nede. - Det skyldes formentlig, at husejerne i disse kommuner i højere grad har været ramt af stigende renter, kommunale besparelser - eksempelvis skolelukninger, butiksdød og søgning mod de større byer eller mere attraktive forstadsbyer, siger cheføkonom i Spar Nord Jens Nyholm til finans.dk. Mediet understreger, at tallene er såkaldt urealiserede tab. Der er altså tale om, det er konsekvenserne, når og hvis man sælger eller har brug for at belåne sit hus yderligere. Prisudviklingen deler landet i to. Sådan har priserne på et gennemsnitshus ændret sig siden 2020. Prisudvikling i pct.           Samlet indtjening           Daglig indtjening Morsø −14                                     −140.866                            −116 Vesthimmerlands −9                                       −86.962                              −72 Hjørring −6                                       −56.076                              −46 Jammerbugt −4                                       −42.431                              −35 Brønderslev −4                                       −39.953                              −33 Kilde: Spar Nord I gennemsnit for hele landet har danske boligejere tjent 86 kroner om dagen siden starten af 2020. Her er det overraskende nok Bornholm, der er topscorer. Her har boligejere - også sommerhusejere - i gennemsnit høvlet 200 kroner ind om dagen. Det betyder, at værdien af huset er vokset med knap 250.000 kroner for hver million, huset er værd. Knap så overraskende er det, at også de nordsjællandske kommuner trækker landsgennemsnitet opad.